Nr.20599/9.12.2025

REFERAT DE APROBARE 

Autoritatea locală a solicitat finanțare nerambursabilă prin Programul Național de Investiţii "Anghel Saligny". Prin adresa nr. 108160 / 21.09.2022 înregistrată la UAT Oraș Boldești-Scăeni cu nr.17.779/27.09.2022, Ministerul Dezvoltării, Lucrărilor Publice și Administrației, ne-a informat că a fost emis Ordinul ministrului dezvoltării, lucrărilor publice și administrației nr.2426/15.09.2022 privind aprobarea listei obiectivelor de investiţii și sumele alocate acestora pentru finanţarea Programului Naţional de Investiţii „Anghel Saligny”, pentru categoriile de investiţii prevăzute la art. 4 alin. (1) lit. a)-d) din Ordonanța de urgenţă a Guvernului nr.95/2021, pentru județul Prahova, în perioada 2022-2028. 
Astfel, pentru UAT oraș Boldești-Scăeni a fost aprobat la finanțare obiectivul de investiții “Modernizare și extindere sistem de alimentare cu apă, oraş Boldeşti-Scăeni, județul Prahova”, valoarea alocată de MDLPA fiind de 18.000.000,00 lei.
În data de 8 octombrie 2024 a fost semnat Contractul de finanțare nr.16779, încheiat între UAT Oraș Boldești-Scăeni și Ministerul Dezvoltării, Lucrărilor Publice și Administrației (MDLPA), în cadrul Programului Național de Investiţii „Anghel Saligny” pentru realizarea obiectivului de investiții „Modernizare şi extindere sistem de alimentare cu apă, oraş Boldeşti-Scăeni, județul Prahova”.
În conformitate cu prevederile Normelor metodologice pentru punerea în aplicare a prevederilor Ordonanţei de urgenţă a Guvernului nr. 95/2021 pentru aprobarea Programului Național de Investiţii "Anghel Saligny", si conform prevederilor legale, după semnarea contractului de finanțare, autoritățile locale au obligația să întocmească Proiectul Tehnic și Documentația pentru obținerea Autorizației de Construire.
Astfel, în data de 25.10.2024 a fost semnat contractul de servicii nr.20 prin care prestatorul a avut obligația să întocmească documentații de proiectare la nivel de Proiect Tehnic, Detalii de execuţie, Documentaţii tehnice necesare în vederea obţinerii/actualizarii avizelor/acordurilor /autorizaţiilor la nivel de PT, inclusiv documentaţia tehnică pentru obţinerea Autorizaţiei de construire (D.T.A.C) și Asistență tehnică pe perioada execuției lucrărilor.
Documentaţia tehnică pentru obţinerea Autorizaţiei de construire (D.T.A.C), Proiectul Tehnic și Detaliile de execuție au fost recepționate în data de 25.07.2025, la această dată documentația tehnică fiind depusă la Consiliul Județean Prahova pentru obținerea Autorizației de Construire.
În conformitate cu prevederile Codului administrativ, Consiliul Local aprobă, la propunerea primarului, documentaţiile tehnico-economice pentru lucrările de investiţii de interes local, în condiţiile legii.
Din categoria documentațiilor tehnico-economice prevăzute în Hotărârea Guvernului 907/2016 privind etapele de elaborare şi conţinutul-cadru al documentaţiilor tehnico-economice aferente obiectivelor/proiectelor de investiţii finanţate din fonduri publice este și documentația întocmită la nivel de Proiect Tehnic.
Conform Devizului General întocmit la faza PT valoarea totală a proiectului este de 22.531.754,62 lei cu TVA, din care C+M =19.716.084,63 lei cu TVA, valoarea alocată de MDLPA conform contractului de finanțare fiind de 18.000.000,00 lei cu TVA, diferența de 4.531.754,62 lei inclusiv TVA va fi asigurată de la bugetul local.

Având în vedere cele prezentate mai sus, am inițiat și supun spre aprobare Proiectul de hotărâre privind aprobarea documentaţiei tehnico-economice la nivel de Proiect Tehnic pentru obiectivul de investiţii „Modernizare şi extindere sistem de alimentare cu apă, oraş Boldeşti-Scăeni, județul Prahova”.

În speranţa aprobării, vă mulţumesc anticipat !

PRIMAR,
DINCĂ FLORIN IONUȚ























Consiliului Local al Oraşului Boldeşti-Scăeni


